लंदन। मूवी थिएटर में फिल्म देखने के दौरान सीट में सिर फंस जाने की वजह से एक व्यक्ति की मौत हो गई है। यह घटना इंग्लैंड के बर्मिंघम शहर की है, जहां एक व्यक्ति की थिएटर के भीतर सीट में सिर फंस जाने की वजह से मौत हो गई। जानकारी के अनुसार व्यक्ति का मोबाइल फोन सीट के नीचे कहीं गिर गया था, जिसे ढूंढने के दौरान व्यक्ति का सिर सीट में फंस गया और उसकी मौत हो गई। यह घटना बर्मिंघम के वू सिनेमा के सिटी इंटरटेनमेंट कॉपलेक्स में हुई है।